《游天衣寺》
唐代·陆亘

处世空旦夕，探幽放情志。长歌向闲云，引客游古寺。

秦山倚寥廓，高鸟下苍翠。凝阴向杉松，界法齐天地。

疏钟远僧舍，深殿有猿戏。警梵千溪中，真禅寂无二。

寒泉耸毛发，清露遣心累。省虑因悟非，劳神岂为贵。

起然静中见，觉了愚胜智。愿得栖烟霞，书之谢名利。

作者简介：（765—835）苏州吴县人，字景山。宪宗元和三年，策制科第。历迁万年丞、太常博士。累擢太常少卿，历兖、蔡、虢、苏四州刺史，迁浙东观察使，徙宣歙，所至称理。